Publication: Magyar Közlöny
Issue: MK-1998-36 (Year: 1998, Number: 36)
Era: 1990-2004
Section: ÉVMr. 3. §-a azért, mert az 1991. évi XX. törvény 75. §
Paragraph Index: 1165

1. Az ÉVMr. vitatott rendelkezései a településrendezés körébe tartozó előírásokat, területfelhasználási, építési korlátozásokat tartalmaznak. Az 1. § (1) bekezdés a rendelet mellékletében meghatározott településeken a szállásférőhelyek létesítésének feltételeit szabályozza. Az 1. § (3) bekezdése meghatározott területekre építési tilalmat rendel el azzal, hogy kimondja: „A Balaton üdülőkörzet e rendelet mellékletében meghatározott településeinek a külterületén gazdasági épületek, valamint kereskedelmi szállásépületek nem létesíthetők és nem bővíthetők, pince azonban létesíthető.” A belterületek növelésének korlátozását írja elő az ÉVMr. 3. §-a: „A Balaton üdülőkörzet e rendelet mellékletében meghatározott településeinek belterülete — a területrendezési tervek szerinti településrekonstrukciós célok megvalósításához elengedhetetlenül szükséges cseretelkek kialakításához, továbbá az ellátás színvonalát javító fejlesztésekhez nélkülözhetetlen területek kivételével — nem növelhető.” A 4. § (1) bekezdése pedig telekalakítási korlátozásokról rendelkezik, a következőképpen: „A Balaton üdülőkörzet e rendelet mellékletében meghatározott településein az

Source: https://magyarkozlony.hu/hivatalos-lapok/07270cae4215ddd71b59071958bdcce82377a9f6/dokumentumok/705b5ccf556749d40cce0569fa04cab7bcc6d5a2/letoltes